CELEX: 32022D0406
Language: et
Date: 2022-03-03 00:00:00
Title: Komisjoni rakendusotsus (EL) 2022/406, 3. märts 2022, millega muudetakse rakendusotsust (EL) 2019/1202 harmoneeritud standardite osas, mis käsitlevad mootorikütuse tanklates kasutatavaid tankuri isesulguvaid püstoleid, tankureid, annusteid ja kaugjuhitavaid pumpasid, tankurite ja annustite kaitsesidureid ning tankurite ja annustite kaitseventiile ja vurrnäitureid (EMPs kohaldatav tekst)

10.3.2022   
               
               
                  ET
               
               
                  Euroopa Liidu Teataja
               
               
                  L 83/55
               
            
         KOMISJONI RAKENDUSOTSUS (EL) 2022/406,
         3. märts 2022,
         millega muudetakse rakendusotsust (EL) 2019/1202 harmoneeritud standardite osas, mis käsitlevad mootorikütuse tanklates kasutatavaid tankuri isesulguvaid püstoleid, tankureid, annusteid ja kaugjuhitavaid pumpasid, tankurite ja annustite kaitsesidureid ning tankurite ja annustite kaitseventiile ja vurrnäitureid
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 1025/2012, mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ, (1) eriti selle artikli 10 lõiget 6,
         ning arvestades järgmist:
         
                     (1)
                  
                  
                     Euroopa Parlamendi ja nõukogu direktiivi 2014/34/EL (2) artikli 12 kohaselt eeldatakse, et tooted, mis on vastavuses selliste harmoneeritud standardite või nende osadega, mille viited on avaldatud Euroopa Liidu Teatajas, vastavad selle direktiivi II lisas sätestatud olulistele tervisekaitse- ja ohutusnõuetele, mida nimetatud standardid või nende osad käsitlevad.
                  
               
                     (2)
                  
                  
                     Komisjon esitas 12. detsembri 1994. aasta kirjaga BC/CEN/46–92 – BC/CLC/05–92 Euroopa Standardikomiteele (CEN) ja Euroopa Elektrotehnika Standardikomiteele (Cenelec) taotluse, et need koostaksid ja vaataksid läbi Euroopa Parlamendi ja nõukogu direktiivi 94/9/EÜ (3) toetavad harmoneeritud standardid. Kõnealune direktiiv asendati direktiiviga 2014/34/EL ilma direktiivi 94/9/EÜ II lisas sätestatud olulisi tervisekaitse- ja ohutusnõudeid muutmata.
                  
               
                     (3)
                  
                  
                     Eelkõige paluti CENil ja CENELECil koostada järgmised standardid mootorikütuse tanklates kasutatavate toodete jaoks: nõuded tankuri isesulguvate püstolite koostule ja käitusele, ohutusnõuded tankurite, annustite ja kaugjuhitavate pumpade koostule ja käitusele, ohutusnõuded tankurite ja annustite kaitsesidurite koostule ja käitusele, ohutusnõuded tankurite ja annustite kaitseventiili koostule ja käitusele ning ohutusnõuded tankurite ja annustite vurrnäituri koostule ja käitusele. Sellele standardimistööle osutati CENi ja CENELECi ning komisjoni vahel kokku lepitud standardimiskava (mis on lisatud kirjas BC/CEN/46–92 – BC/CLC/05–92 esitatud taotlusele) I peatükis. CENil ja CENELECil paluti samuti läbi vaadata kehtivad standardid, et viia need vastavusse direktiivi 94/9/EÜ oluliste tervisekaitse- ja ohutusnõuetega.
                  
               
                     (4)
                  
                  
                     CEN koostas taotluse BC/CEN/46–92 – BC/CLC/05–92 alusel järgmised harmoneeritud standardid mootorikütuse tanklates kasutatavate toodete jaoks: EN 13012:2021 Nõuded tankuri isesulguvate püstolite koostule ja käitusele, EN 13617-1:2021 Ohutusnõuded tankurite, annustite ja kaugjuhitavate pumpade koostule ja käitusele, EN 13617-2:2021 Ohutusnõuded tankurite ja annustite kaitsesidurite koostule ja käitusele, EN 13617-3:2021 Ohutusnõuded tankurite ja annustite kaitseventiili koostule ja käitusele ja EN 13617-4:2021 Ohutusnõuded tankurite ja annustite vurrnäituri koostule ja käitusele.
                  
               
                     (5)
                  
                  
                     Komisjon hindas koos CENiga, kas CENi koostatud standardid EN 13012:2021, EN 13617-1:2021, EN 13617-2:2021, EN 13617-3:2021 ja EN 13617-4:2021 vastavad taotlusele BC/CEN/46–92 – BC/CLC/05–92.
                  
               
                     (6)
                  
                  
                     Standardid EN 13012:2021, EN 13617-1:2021, EN 13617-2:2021, EN 13617-3:2021, EN 13617-4:2021 vastavad asjakohastele nõuetele, mis on sätestatud direktiivi 2014/34/EL II lisas. Seepärast on asjakohane avaldada viited nendele standarditele Euroopa Liidu Teatajas.
                  
               
                     (7)
                  
                  
                     Standard EN 13012:2021 asendab standardi EN 13012:2012. Standard EN 13617-1:2021 asendab standardi EN 13617-1:2012. Standard EN 13617-2:2021 asendab standardi EN 13617-2:2012. Standard EN 13617-3:2021 asendab standardi EN 13617-3:2012. Standard EN 13617-4:2021 asendab standardi EN 13617-4:2012. Seepärast tuleb Euroopa Liidu Teatajast kustutada viited standarditele EN 13012:2012, EN 13617-1:2012, EN 13617-2:2012, EN 13617-3:2012 ja EN 13617-4:2012, mis on avaldatud komisjoni teatisega (2018/C 371/01) (4).
                  
               
                     (8)
                  
                  
                     Selleks et anda tootjatele piisavalt aega, et kohandada oma tooteid vastavalt standardite EN 13012:2012, EN 13617-1:2012, EN 13617-2:2012, EN 13617-3:2012 ja EN 13617-4:2012 läbivaadatud versioonidele, tuleb nende standardite viidete kustutamine edasi lükata.
                  
               
                     (9)
                  
                  
                     Komisjoni rakendusotsuse (EL) 2019/1202 (5) I lisas on loetletud viited direktiivi 2014/34/EL toetuseks koostatud harmoneeritud standarditele. Tagamaks, et direktiivi 2014/34/EL toetuseks koostatud harmoneeritud standardite viited oleksid loetletud ühes õigusaktis, tuleks kõnealusesse lisasse lisada viited harmoneeritud standarditele EN 13012:2021, EN 13617-1:2021, EN 13617-2:2021, EN 13617-3:2021 ja EN 13617-4:2021.
                  
               
                     (10)
                  
                  
                     Rakendusotsuse (EL) 2019/1202 II lisas on loetletud direktiivi 2014/34/EL toetuseks koostatud harmoneeritud standardite viited, mis kustutatakse Euroopa Liidu Teataja C-seeriast. Kõnealusesse lisasse tuleks lisada viited harmoneeritud standarditele EN 13012:2012, EN 13617-1:2012, EN 13617-2:2012, EN 13617-3:2012 ja EN 13617-4:2012.
                  
               
                     (11)
                  
                  
                     Seepärast tuleks rakendusotsust (EL) 2019/1202 vastavalt muuta.
                  
               
                     (12)
                  
                  
                     Harmoneeritud standardi järgimine lubab alates sellise standardi viite Euroopa Liidu Teatajas avaldamise kuupäevast eeldada vastavust asjakohastele olulistele nõuetele, mis on sätestatud liidu ühtlustamisõigusaktides. Seepärast peaks käesolev otsus jõustuma selle avaldamise päeval,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsust (EL) 2019/1202 muudetakse järgmiselt.
            
                        (1)
                     
                     
                        I lisa muudetakse vastavalt käesoleva otsuse I lisale;
                     
                  
                        (2)
                     
                     
                        II lisa muudetakse vastavalt käesoleva otsuse II lisale.
                     
                  
         
            Artikkel 2
            Käesolev otsus jõustub Euroopa Liidu Teatajas avaldamise päeval.
         
         
            Brüssel, 3. märts 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 316, 14.11.2012, lk 12.
         
            (2)  Euroopa Parlamendi ja nõukogu 26. veebruari 2014. aasta direktiiv 2014/34/EL plahvatusohtlikus keskkonnas kasutatavaid seadmeid ja kaitsesüsteeme käsitlevate liikmesriikide õigusaktide ühtlustamise kohta (ELT L 96, 29.3.2014, lk 309).
         
            (3)  Euroopa Parlamendi ja nõukogu 23. märtsi 1994. aasta direktiiv 94/9/EÜ plahvatusohtlikus keskkonnas kasutatavaid seadmeid ja kaitsesüsteeme käsitlevate liikmesriikide õigusaktide ühtlustamise kohta (EÜT L 100, 19.4.1994, lk 1).
         
            (4)  Komisjoni teatis, mis on seotud Euroopa Parlamendi ja nõukogu direktiivi 2014/34/EL (plahvatusohtlikus keskkonnas kasutatavaid seadmeid ja kaitsesüsteeme käsitlevate liikmesriikide õigusaktide ühtlustamise kohta) kohaldamisega (Liidu ühtlustamisaktide kohaste ühtlustatud standardite pealkirjade ja viidete avaldamine), (ELT C 371, 12.10.2018, lk 1).
         
            (5)  Komisjoni 12. juuli 2019. aasta rakendusotsus (EL) 2019/1202 Euroopa Parlamendi ja nõukogu direktiivi 2014/34/EL toetuseks koostatud plahvatusohtlikus keskkonnas kasutatavate seadmete ja kaitsesüsteemide harmoneeritud standardite kohta (ELT L 189, 15.7.2019, lk 71).
      
      
         
            I LISA
            Rakendusotsuse (EL) 2019/1202 I lisasse lisatakse järgmised kanded.
            
               
                           Nr
                        
                        
                           Viide standardile
                        
                     
                           „5.
                        
                        
                           EN 13012:2021
                           Mootorikütuse tanklad. Nõuded tankuri isesulguvate püstolite koostule ja käitusele
                        
                     
                           6.
                        
                        
                           EN 13617-1:2021
                           Mootorikütuse tanklad. Osa 1: Ohutusnõuded tankurite, annustite ja kaugjuhitavate pumpade koostule ja käitusele
                        
                     
                           7.
                        
                        
                           EN 13617-2:2021
                           Mootorikütuse tanklad. Osa 2: Ohutusnõuded tankurite ja annustite kaitsesidurite koostule ja käitusele
                        
                     
                           8.
                        
                        
                           EN 13617-3:2021
                           Mootorikütuse tanklad. Osa 3: Ohutusnõuded tankurite ja annustite kaitseventiili koostule ja käitusele
                        
                     
                           9.
                        
                        
                           EN 13617-4:2021
                           Mootorikütuse tanklad. Osa 4: Ohutusnõuded tankurite ja annustite vurrnäituri koostule ja käitusele“
                        
                     
         
      
      
         
            II LISA
            Rakendusotsuse (EL) 2019/1202 II lisasse lisatakse järgmised kanded.
            
               
                           Nr
                        
                        
                           Viide standardile
                        
                        
                           Kustutamise kuupäev
                        
                     
                           „4.
                        
                        
                           EN 13012:2012
                           Bensiinijaamad. Kütusetankurites kasutatavate automaatpihustite valmistamine ja jõudlus
                        
                        
                           3. september 2023
                        
                     
                           5.
                        
                        
                           EN 13617-1:2012
                           Bensiinijaamad. Osa 1: Ohutusnõuded mõõtepumpade, tankurite ja kaugjuhtimisega pumpade valmistamisele ja jõudlusele
                        
                        
                           3. september 2023
                        
                     
                           6.
                        
                        
                           EN 13617-2:2012
                           Bensiinijaamad. Osa 2: Ohutusnõuded mõõtepumpadel ja tankuritel kasutamiseks mõeldud kaitselülitite valmistamisele ja jõudlusele
                        
                        
                           3. september 2023
                        
                     
                           7.
                        
                        
                           EN 13617-3:2012
                           Bensiinijaamad. Osa 3: Ohutusnõuded sulgurventiilide valmistamisele ja jõudlusele
                        
                        
                           3. september 2023
                        
                     
                           8.
                        
                        
                           EN 13617-4:2012
                           Bensiinijaamad. Osa 4: Ohutus- ja keskkonnanõuded mõõtepumpadel ja tankuritel kasutamiseks mõeldud pöördpumpade valmistamisele ja jõudlusele
                        
                        
                           3. september 2023“